Document ID: 32004R0763

Kommissionens forordning (EF) nr. 763/2004
af 23. april 2004
om fravigelse af forordning (EF) nr. 800/1999 for så vidt angår produkter i form af varer, som ikke er omfattet af traktatens bilag I, og som udføres til andre tredjelande end Cypern, Ungarn og Polen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), særlig artikel 8, stk. 3, og
ud fra følgende betragtninger:
(1) Artikel 16, stk. 1, i Kommissionens forordning (EF) nr. 1520/2000 af 13. juli 2000 om fastsættelse af fælles gennemførelsesbestemmelser for eksportrestitutionsordningen og af kriterier for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag I(2), bestemmer, at Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter(3) finder anvendelse på udførsel af produkter i form af varer, som ikke er omfattet af traktatens bilag I.
(2) Artikel 3 i forordning (EF) nr. 800/1999 bestemmer, at retten til eksportrestitution opstår ved indførslen til et bestemt tredjeland, når der anvendes en differentieret restitutionssats for det pågældende tredjeland. Artikel 14, 15 og 16 i nævnte forordning fastsætter betingelserne for udbetaling af differentieret restitution, særlig hvilke dokumenter der skal fremlægges som bevis for varernes indførsel i et tredjeland.
(3) Hvis restitutionen er differentieret, er det fastsat i artikel 18, stk. 1 og 2, i forordning (EF) nr. 800/1999, at en del af restitutionen, der beregnes ved anvendelse af den laveste restitutionssats, udbetales på eksportørens anmodning, når der er ført bevis for, at produktet har forladt Fællesskabets toldområde.
(4) I Kommissionens forordning (EF) nr. 646/2004 af 6. april 2004 om fastsættelse af restitutionssatserne for visse mejeriprodukter, der udføres i form af varer, som ikke er omfattet af traktatens bilag I(4), Kommissionens forordning (EF) nr. 644/2004 af 6. april 2004 om fastsættelse af restitutionssatserne for visse produkter fra sukkersektoren, der udføres i form af varer, som ikke er omfattet af traktatens bilag I(5), Kommissionens forordning (EF) nr. 645/2004 af 6. april 2004 om fastsættelse af restitutionssatserne for visse produkter fra korn- og rissektoren, der udføres i form af varer, som ikke er omfattet af traktatens bilag I(6), og Kommissionens forordning (EF) nr. 643/2004 af 6. april 2004 om fastsættelse af restitutionssatserne for æg og æggeblommer, der udføres i form af varer, som ikke er omfattet af traktatens bilag I(7), bestemmes det, at der ikke fastsættes eksportrestitutioner for varer, som ikke er omfattet af traktatens bilag I, når de udføres til Cypern og Polen, og for varer, som ikke er omhandlet i artikel 1, stk. 2, i Rådets forordning (EF) nr. 999/2003(8), når de udføres til Ungarn.
(5) Myndighederne i Cypern, Ungarn og Polen har derfor forpligtet sig til kun at tillade indførsel af de pågældende varer, som er anbragt under toldkontrol efter den 6. april 2004, til deres områder, hvis de er ledsaget af dokumenter, hvoraf det fremgår, at de er indført direkte fra EU.
(6) For at undgå, at erhvervsdrivende påføres unødige omkostninger i deres handel med andre tredjelande, bør der fraviges fra det i forordning (EF) nr. 800/1999 fastsatte krav om, at der skal føres bevis for indførsel, hvis der er tale om differentierede restitutioner. Desuden bør der, når der ikke er fastsat eksportrestitutioner for de pågældende destinationslande, ikke tages hensyn til dette forhold ved fastsættelsen af den laveste restitutionssats.
(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Traktatens Bilag I -
UDSTEDT FØLGENDE FORORDNING:
Artikel 1
Som undtagelse fra artikel 16, stk. 1, i forordning (EF) nr. 1520/2000 kræves der, hvis differentieringen af restitutionen kun er en følge af, at der ikke er fastsat restitution for Cypern, Ungarn eller Polen, ikke bevis for afslutning af toldformaliteterne ved indførsel for at få udbetalt restitutionen for alle de varer, der er anført i bilag B til forordning (EF) nr. 1520/2000.
Artikel 2
Ved fastsættelsen af den laveste restitutionssats som defineret i artikel 18, stk. 2, i forordning (EF) nr. 800/1999 tages der ikke hensyn til, at der ikke er fastsat eksportrestitution ved udførsel til Cypern, Ungarn eller Polen for de varer, der er anført i bilag B til forordning (EF) nr. 1520/2000, når disse varer udføres til andre tredjelande.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 7. april 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. april 2004.

Labels: 3
5
6